## L’IVC programa ‘David’, de Paco Zarzoso, i l’obra familiar ‘Mon pare cremava pedres’ en el Principal de Castelló

*** El dissabte 10 de maig, a les 18:00 hores, el castellonenc Tian Gombau conduïx l’obra d’objectes i ombres *Mon pare cremava pedres*
* *David*, Premi Max Aub en castellà Ciutat de València 2022, es representa el diumenge 11 de maig, a les 19:00 hores**

El Teatre Principal de Castelló, espai de l’Institut Valencià de Cultura (IVC), presenta un doble programa cultural durant el cap de setmana que inclou l’obra *David*, de Paco Zarzoso, i la proposta familiar *Mon pare cremava pedres*.

El dissabte 10 de maig, a les 18:00 hores, el Principal serà l’escenari de la proposta *Mon pare cremava pedres*. El castellonenc Tian Gumbau conduïx esta obra de teatre d’objectes i ombres dirigida per Jordi Palet.

La història es desenrotlla en el món rural, en un temps menys llunyà del que sembla, en el qual les festes tradicionals i el foc conformen el paisatge d’una família dedicada a un ofici artesanal.

L’obra, recomanada per a xiquets a partir de 5 anys i públic familiar, convida a jugar amb la memòria per a mantindre-la viva. Les entrades tenen un preu de 4 euros i poden adquirir-se en taquilla i en la [web ivc.gva.es](https://taquilla.ivc.gva.es/va/recinto/TPCASTE).

D’altra banda, el diumenge 11 de maig, a les 19:00 hores, el Teatre Principal de Castelló acull la representació de *David*, del dramaturg saguntí Paco Zarzoso. L’obra va aconseguir el Premi Max Aub en castellà Ciutat de València 2022.

Esta tragicomèdia amb tints negres oferix un dol interpretatiu entre Ángel Figols i Enric Juezas, en el qual els sentiments més generosos i piadosos conviuen amb els més terribles. La història aborda els abusos d’uns humans sobre altres i com els botxins i les víctimes poden arribar a intercanviar-se els papers.

Després del seu pas pel Teatre Principal de Castelló, l’obra continua amb la seua gira. L’IVC ha programat uan nova sessió de *David* el diumenge 8 de juny, a les 19:00 hores, en el Palau de Congressos de Peníscola.

Més informació i venda d’entrades en [ivc.gva.es](https://taquilla.ivc.gva.es/va/recinto/TPCASTE).

Fecha: 09/05/2025